# Frank Miller

Frank Miller (27 a viz Even 1957 en Olney, Maryland, Stadoù-Unanet) a zo un treser hag ur senarioour amerikan. Ul lodenn eus ar c'homics savet gantañ a zo bet lakaet da film.

## E vuhez

Frank Miller a gasas e yaouankiz e Montpelier, er Vermont. Pa gogas da dresañ e teuas a-benn da lakaat embann e oberennoù gant embannerien vrudet evel Gold Key, DC Comics pe Marvel Comics. Merzet e voe da vat pa lakaas embann un istor e div lodenn e-barzh Spectacular Spider-Man. Neuze e voe lakaet da dresour Daredevil, ha goude-se e voe e karg eus ar senario ivez. Al lennerien koulz hag ar vurutellerien a voe plijet-bras gant e labour. Gantañ e voe krouet tudenn Elektra hag ul lodenn eus an elfennoù a grouas a gaver en-dro er film Daredevil (2003). Miller a savas 42 bennad eus Daredevil, hag ouzhpenn kemmañ an dudenn-se e lakaas holl ved ar c'homics da cheñch. E 1986 e labouras ivez war Elektra: Assassin gant Bill Sienkiewicz. Peurliesañ e vez lavaret e voe e barr e arz pa skrivas senario ar c'helc'hiad anvet Born Again (tresadennoù gant David Mazzucchelli) hag voe embannet e 1985.
Hiziv an deiz ez eo brudet dreist-holl a-drugarez d'e labour war Batman: The Dark Knight Returns hag an heuliad anvet Batman: The Dark Knight Strikes Again (DK2). Ennañ e kont istor Batman deuet da vezañ feuls, en un endro ken feuls all. Pellaet eo Miller diouzh skeudenn voas ar gourharoz a zegas ar justis.
Ouzhpenn labourat war dudennoù brudetañ an tiez-embann comics en deus Miller krouet meur a zudenn evel Ronin, Martha Washington, Big Guy And Rusty The Boy Robot, Hard Boiled, Sin City ha 300.
Frank Miller en deus skrivet senariooù evit ar sinema: Robocop 2 ha Robocop 3. Asambles gant Robert Rodríguez en deus graet war-dro film Sin City e 2005.
E 2005 e reas war-dro an heuliad anvet All-Star Batman and Robin The Boy Wonder, embannet gant All-Star (ur skour eus DC Comics eo), treset gant Jim Lee.
E 2007 e stagas gant ar film The Spirit, diazezet war an dudenn krouet gant Will Eisner. Dont a reas ar film er-maez e dibenn 2008 e Frañs.

## Arz Frank Miller

Peurliesañ e lavarer e voe Daredevil Frank Miller evel ur c'hammed bras e bed ar c'homics, dreist-holl a-drugarez d'ar senario : nevesaet e voe ar c'homic-se dre ouzhpennañ tudennoù nevez, ha dre chom a-sav gant an istor karantez etre Daredevil ha The Black Widow hag a oa bet danvez pennañ istorioù Daredevil er bloavezhioù 1970.
Ouzhpenn da se e voe pouezus ivez doare tresañ Miller : buan e pellaas diouzh doare tresañ hengounel : finoc'h e voe e zoare da dresañ, ha kemmoù a zegasas a-fet aozañ ar pajennoù hag a-fet diskouez fiñvoù an tudennoù. Gwelout a reer e voe levezonet bras Miller gant ar manga. Meur a elfenn eus Japan a lakaas en e istorioù : ur sektenn ninja, armoù (sai) Elektra da skouer. Levezonet e voe Miller gant Lone Wolf and Cub gant Kazuo Koike ha Goseki Kojima, ha gwelet e vez alies e heuliad Ronin evel un doare da enoriñ an heuliad japanat-se. Pa voe embannet Lone Wolf & Cub er Stadoù-Unanet e voe treset ar goloioù gant Miller. Gant Sin City e tiskouezas ivez pegen barrek e oa a-fet mestroniañ an tresañ e gwenn ha du, hag ivez al livioù pennañ : melen, glaz ha ruz a voe implijet gantañ, pep liv o vezañ implijet en ul lodenn nemetken. Evit Sin City e resevas Miller pevar Will Eisner Award hag ivez priz an tresañ gwellañ/livañ gwellañ e 1993, hag ivez priz ar gwellañ tresour/senarioour.

## Frank Miller hag ar politikerezh

Frank Miller en deus roet da c'houzout a-viskoazh e oa dedennet gant an armoù-tan, ar feulster hag ar surentez. Stank e voe al lennerien a gavas dezho e oa elefennoù gouennelour e-barzh 300, dre ma tiskouez Miller ar Bersed evel tud n'o deus tamm sevenadur ha tamm enor ebet. Ar memes evezhiadennoù a voe diwar-benn ar film. D'an 9 a viz Meurzh 2006 ec'h embannas Frank Miller e save a-du gant politikerezh ar virourien mod nevez. Kement-se a zisklêrias e-pad un abadenn war ar chadenn skingomz amerikan NPR (National Public Radio). An atersadenn a c'haller klevout war al lec'hienn Little Green Football hag adskrivet eo bet war The Atlasphere .

## Oberennoù Frank Miller

| 300 Aargh Adventures of Superboy Amazing Heroes Anything Goes Archer and Armstrong Bad Boy Batman and Robin, The Boy Wonder Batman : Black and White The Batman Gallery Batman: The Dark Knight Returns Batman : DK2 - The Dark Knight Strikes Again Batman and The Outsiders Complete Frank Miller Batman Big Guy and Rusty the Boy Robot Bizarre Adventures Bone Captain America The Cat Christmas With The Super-Heroes Comics Feature Comics Journal Daredevil : Daredevil : The Man Without Fear * Daredevil : The Marvel Comics Index The Daredevil Chronicles Daredevil Visionaries Dark Horse Maverick Dark Horse Presents DC Spotlight Death Rattle A Decade of Dark Horse Destroyer Duck Doctor Strange Elektra Lives Again Elektra Saga : Elektra Assassin : The Lost Years * Eternal Warrior Fanboy Fantastic Four Feature Free Speeches Free Comic Book Day Comic Frank Miller Sketchbook GI Joe Great Comic Artist File : Frank Miller, A Work in Progress | Happy Endings Harbinger Hard Boiled Heavy Metal Hero Illustrated Heroes Heroes For Hope Images of Omaha The Incredible Hulk The Jack Kirby Collector John Carter Warlord of Mars Just Another Saturday Night Kane Lone Wolf and Cub Machine Man Madman Magnus Robot Fighter Martha Washington : Give Me Liberty Martha Washington Goes To War Martha Washington Saves The World Martha Washington Stranded in Space Happy Birthday Martha Washington Marvel Cover Collection Portfolio Marvel Fanfare Marvel Premiere Marvel Spotlight Marvel Super-Heroes Marvel Team Up Marvel Two In One 'Mazing Man Medal of Honor Mefisto In Onyx The Micronauts Mickey Spillane's Mike Danger Monkeyman and O'Brien Moon Knight Ms Tree's Thrilling Detective Adventures 9-11 Artists Respond New Teen Titans Next Men The Official Handbook of the Marvel Universe Orion Out of the Vortex Overstreet's Fan Peter Parker, The Spectacular Spider Man Pretty Girl Sketchbook Power Man and Iron Fist Prophet | RAI Frank Miller's Robocop : Robocop : Delta City (senario kentañ Robocop 2 ha Robocop 3) (comics) Robocop vs. Terminator ROM Ronin San Diego Comic Con Satan's Six Savage Dragon The Sensational She-Hulk Shadowman Sin City : Booze, Broads and Bullets Sin City : A Dame To Kill For Sin City : Family Values Sin City : Hell and Back Sin City : Just Another Saturday Night Sin City: Silent Night Sin City : That Yellow Bastard Sin City: The Babe Wore Red and other stories Sin City : The Big Fat Kill Sin City : The Hard Goodbye Solar, Man of the Atom Marvel Spotlight Spawn Spawn/Batman The Sensational Spider-Man Spider-Man and Daredevil Complete Frank Miller Spider-Man Spider-Woman The Spirit Spirit Magazine Takes you to Spirit Jam StarSlammers Star Trek Supergirl The Superman Gallery Superman and Batman : World's Finest Superman : The Secret Years Super Star Holiday Special Tales to Offend Tomb of Dracula The Twilight Zone Unknown Soldier Unity Weird War Tales What if Whiteout Wizard Wolverine Wonder Woman X-Men X-O Manowar |

## Sinema
### Evel senarioour

* 1990 : Robocop 2 gant Irvin Kershner
* 1993 : Robocop 3 gant Fred Dekker
* 1998 : Batman (The New Batman Adventures) (fiñvtresadennoù, 1997), diwar Dark Knight
* 2005 : Elektra gant Rob Bowman
* 2005 : Sin City gant Robert Rodriguez ha Frank Miller
* 2008 : The Spirit gant Frank Miller
* 2014 : Sin City: A Dame to Kill For gant Robert Rodriguez ha Frank Miller

### Evel filmaozour

* 2005 : Sin City, kensavet gant Robert Rodriguez ha gant sikour Quentin Tarantino
* 2008 : The Spirit
* 2014 : Sin City: A Dame to Kill For, kensavet gant Robert Rodriguez

### Evel produour

* 2005 : Sin City de Robert Rodriguez ha Frank Miller
* 2007 : 300 gant Zack Snyder
* 2014 : Sin City: A Dame to Kill For gant Robert Rodriguez et Frank Miller

### Evel aktour

* 1989 : Curfew gant Gary Winick
* 1990 : Robocop 2 gant Irvin Kershner
* 2003 : Daredevil gant Mark Steven Johnson
* 2005 : Sin City gant Robert Rodriguez ha Frank Miller

## C'hoarioù video

* 1992 : RoboCop 3, diwar an tudennoù ijinet gant Frank Miller
* 1993 : RoboCop versus The Terminator, diwar an heuliad comics